हिंगणीकर गंभीर रूप से घायल, पत्नी की मौके पर ही मौत
Former Ranji Cricketer Praveen Hingnikar Car Accident Update;  पूर्व रणजी खिलाड़ी प्रवीण हिंगनीकर की कार का मंगलवार को बड़ा एक्सीडेंट हो गया। बता दें कार हादसे में प्रवीण हिंगनीकर गंभीर रुप से घायल हो गए हैं, वहीं उनके पत्नी की मौके पर ही मौत हो गई।
पूर्व रणजी खिलाड़ी प्रवीण हिंगणीकर की कार का मंगलवार को बड़ा एक्सीडेंट हो गया। बता दें कार हादसे में प्रवीण हिंगणीकर गंभीर रुप से घायल हो गए हैं, वहीं उनके पत्नी की मौके पर ही मौत हो गई। यह हादसा मंगलवार को महाराष्ट्र के बुलढाणा जिले में समृद्धि एक्सप्रेसवे पर हुआ। प्रवीण हिंगणीकर की कार एक ट्रक से जा टकराई। एक पुलिस अधिकारी ने कहा कि ट्रक गांव के पास हाईवे के किनारे खड़ा था, तभी कार ने उसे पीछे से टक्कर मार दी।
हिंगणीकर को इलाज के लिए निजी अस्पताल में भर्ती कराया गया
यह दुर्घटना मेहकर परिसर के कल्याणा गांव में हुई। पूर्व रणजी खिलाड़ी और पूर्व विदर्भ क्रिकेट एसोसिएशन के पिच क्यूरेटर प्रवीण (65) और उनकी पत्नी पुणे से नागपुर लौट रहे थे। यह टक्कर इतनी भीषण थी कि कार के परखच्चे उड़ गए। वह बांग्लादेश क्रिकेट बोर्ड में क्यूरेटर के रूप में काम कर रहें हैं। घायल हिंगणीकर को इलाज के लिए मेहकर के एक निजी अस्पताल में भर्ती कराया गया है।
प्रवीण हिंगणीकर का करियर 
हिंगणीकर ने 52 फर्स्ट क्लास मैचों में 2805 रन बनाए हैं। इस दौरान 47 विकेट भी लिए। वहीं 17 लिस्ट ए मैचों में 390 रन बनाए और सात विकेट झटके हैं।
ऋषभ पंत भी कर हादसे का हुए थे शिकार 
टीम इंडिया के ऋषभ पंत भी हाल ही में एक कार हादसे का शिकार हुए थे। ऋषभ इस हादसे में बूरी तरह से घायल हो गए थे। पिछले साल दिसंबर में हुए इस कार हादसे के बाद से पंत अभी तक क्रिकेट के मैदान पर नहीं लौट सके हैं। पंत कब तक पूरी तरह से फिट हो सकेंगे यह कह पाना बेहद मुश्किल है। इस होने वाले वर्ल्ड कप तक भी उनका लौट पाना मुश्किल नजर आ रहा है।